ddrg/super_eurlex huggingface dataset:
Rådets afgørelse

af 8. oktober 2001

om beskikkelse af to italienske medlemmer af og en italiensk suppleant til Regionsudvalget

(2001/750/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 263,

under henvisning til Rådets afgørelse af 26. januar 1998(1) om beskikkelse af medlemmerne af og suppleanterne til Regionsudvalget,

i betragtning af, at der er blevet to pladser ledige som medlemmer af Regionsudvalget, efter at Valentino CASTELLANI og Giuseppe TORCHIO er trådt tilbage, samt en plads som suppleant til Regionsudvalget, efter at Antonangelo CASULA er trådt tilbage, hvilket Rådet blev underrettet om den 23. august 2001;

under henvisning til indstillingen fra den italienske regering -

TRUFFET FØLGENDE AFGØRELSE:

Eneste artikel

1. Sergio CHIAMPARINO og Guido RODHIO beskikkes som medlemmer af Regionsudvalget som efterfølgere for henholdsvis Valentino CASTELLANI og Giuseppe TORCHIO for resten af disses mandatperiode, dvs. indtil 25. januar 2002.

2. Giuseppe TORCHIO beskikkes som suppleant til Regionsudvalget som efterfølger for Antonangelo CASULA for den resterende del af dennes mandatperiode, dvs. indtil den 25. januar 2002.

Udfærdiget i Luxembourg, den 8. oktober 2001.

På Rådets vegne

L. Michel

Formand

(1) EFT L 28 af 4.2.1998, s. 19.
Kommissionens beslutning

af 23. oktober 2001

om fjerde ændring af beslutning 2001/532/EF om beskyttelsesforanstaltninger mod klassisk svinepest i Spanien

(meddelt under nummer K(2001) 3221)

(EØS-relevant tekst)

(2001/749/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked(1), senest ændret ved direktiv 92/118//EØF(2), særlig artikel 10, stk. 3, og

ud fra følgende betragtninger:

(1) Der er udbrudt klassisk svinepest i Spanien.

(2) På grund af handelen med levende svin kan disse udbrud udgøre en fare for andre medlemsstaters bestande.

(3) Spanien har truffet foranstaltninger inden for rammerne af Rådets direktiv 80/217/EØF af 22. januar 1980 om fællesskabsforanstaltninger til kontrol med klassisk svinepest(3), senest ændret ved akten vedrørende Østrigs, Finlands og Sveriges tiltrædelse.

(4) Spanien har truffet yderligere foranstaltninger med henblik på seroovervågning af klassisk svinepest på sit territorium.

(5) Kommissionen vedtog beskyttelsesforanstaltninger mod klassisk svinepest i Spanien ved beslutning 2001/532/EF(4), senest ændret ved beslutning 2001/693/EF(5), som er blevet ændret tre gange som følge af udviklingen i den epidemiologiske situation.

(6) Med den gunstige udvikling i situationen i Lerida-provinsen i Spanien er det nødvendigt at ændre beslutning 2001/532/EF for at ophæve de foranstaltninger, der er indført i distrikterne Segrià, Garrigues og Segarra, og forlænge de foranstaltninger, der er indført i distrikterne Pla d'Urgell, Urgell og Noguera.

(7) Denne beslutning er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

1. Bilag I til beslutning 2001/532/EF affattes som angivet i bilaget til nærværende beslutning.

2. I artikel 7 i beslutning 2001/532/EF ændres datoen "den 15. oktober 2001" til "den 15. november 2001".

Artikel 2

Medlemsstaterne ændrer deres handelsforanstaltninger for at bringe dem i overensstemmelse med denne beslutning. De underretter straks Kommissionen herom.

Artikel 3

Denne beslutning er rettet til medlemsstaterne.

Udfærdiget i Bruxelles, den 23. oktober 2001.

På Kommissionens vegne

David Byrne

Medlem af Kommissionen

(1) EFT L 224 af 18.8.1990, s. 29.

(2) EFT L 62 af 15.3.1993, s. 49.

(3) EFT L 47 af 21.2.1980, s. 11.

(4) EFT L 192 af 14.7.2001, s. 24.

(5) EFT L 246 af 15.9.2001, s. 34.

BILAG

"BILAG I

I den selvstyrende region Catalonien: distrikterne Pla d'Urgell, Urgell og Noguera i provinsen Lerida."
Kommissionens beslutning

af 19. oktober 2001

om ændring af beslutning 95/340/EF om en foreløbig liste over tredjelande, hvorfra medlemsstaterne tillader import af mælk og mælkebaserede produkter

(meddelt under nummer K(2001) 3125)

(EØS-relevant tekst)

(2001/743/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 92/46/EØF af 16. juni 1992 om sundhedsbestemmelser for produktion og afsætning af rå mælk, varmebehandlet mælk og mælkebaserede produkter(1), senest ændret ved traktaten vedrørende Østrigs, Finlands og Sveriges tiltrædelse(2), særlig artikel 23, stk. 2 og 3, og

ud fra følgende betragtninger:

(1) Kommissionens beslutning 95/340/EF(3), senest ændret ved beslutning 96/584/EF(4), fastsætter en foreløbig liste over tredjelande, hvorfra medlemsstaterne tillader import af mælk og mælkebaserede produkter.

(2) Efter udbruddene af mund- og klovesyge i Uruguay er det, for fortsat at beskytte dyresundhedssituationen i Fællesskabet, nødvendigt officielt at suspendere tilladelsen til import fra Uruguay af rå mælk og mælkeprodukter samt mælk og mælkeprodukter, der har været underkastet en enkelt pasteurisering.

(3) Efter udbruddene af mund- og klovesyge i Argentina er det også nødvendigt officielt at suspendere tilladelsen til import fra den tidligere godkendte sydlige del af landet af mælk og mælkeprodukter, der har været underkastet en enkelt pasteurisering.

(4) Den kompetente myndighed i Mauretanien har anmodet om tilladelse til, at bestemt mælk og bestemte mælkeprodukter indføres til Fællesskabet, og efter et fællesskabsbesøg i landet ser det ud til, at dyresundhedssituationen er sådan, at Mauretanien kunne opføres på listen for så vidt angår bestemt behandlet mælk og bestemte behandlede mælkeprodukter, idet der dog skal aftales en restkoncentrationsplan, og virksomhederne skal godkendes, inden indførsel må finde sted.

(5) Overskrifterne over kolonnerne i bilaget bør gøres klarere.

(6) Det er nødvendigt at ændre Kommissionens beslutning 95/340/EF tilsvarende.

(7) Denne beslutning vil blive taget op til fornyet overvejelse i betragtning af dyresygdomssituationen i de pågældende lande.

(8) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Bilaget til beslutning 95/340/EF erstattes af bilaget til nærværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 19. oktober 2001.

På Kommissionens vegne

David Byrne

Medlem af Kommissionen

(1) EFT L 268 af 14.9.1992, s. 1.

(2) EFT L 368 af 31.12.1994, s. 33.

(3) EFT L 200 af 24.8.1995, s. 38.

(4) EFT L 255 af 9.10.1996, s. 20.

BILAG

"BILAG

Liste over principielt godkendte tredjelande, og importen skal opfylde de relevante dyre- og folkesundhedsmæssige betingelser

>TABELPOSITION>"
Kommissionens beslutning

af 17. oktober 2001

om ændring af bilag V til Rådets direktiv 1999/30/EF om luftkvalitetsgrænseværdier for svovldioxid, nitrogendioxid og nitrogenoxider, partikler og bly i luften

(meddelt under nummer K(2001) 3091)

(EØS-relevant tekst)

(2001/744/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 1999/30/EF af 22. juni 1999 om luftkvalitetsgrænseværdier for svovldioxid, nitrogendioxid og nitrogenoxider, partikler og bly i luften(1), særlig artikel 7, stk. 7, og

ud fra følgende betragtninger:

(1) Der er fastsat grænseværdier for svovldioxid, nitrogendioxid og nitrogenoxider, partikler og bly i luften i direktiv 1999/30/EF.

(2) Metoderne til bestemmelse af de øvre og nedre vurderingstærskler for de i direktivet nævnte forurenende stoffer bør ændres for at tydeliggøre beregningsproceduren.

(3) De i denne beslutning fastsatte foranstaltninger er i overensstemmelse med udtalelse fra det udvalg, der blev nedsat ved artikel 12, stk. 2, i Rådets direktiv 96/62/EF(2) -

VEDTAGET FØLGENDE BESLUTNING:

Artikel 1

Del II i bilag V til direktiv 1999/30/EF erstattes af teksten i bilaget til nærværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 17. oktober 2001.

På Kommissionens vegne

Margot Wallström

Medlem af Kommissionen

(1) EFT L 163 af 29.6.1999, s. 41.

(2) EFT L 296 af 21.11.1996, s. 55.

BILAG

"II. Bestemmelse af overskridelse af øvre og nedre vurderingstærskel

Overskridelse af øvre og nedre vurderingstærskel afgøres på basis af koncentrationerne i løbet af de foregående fem år, hvis der foreligger tilstrækkelige data. En vurderingstærskel skønnes at være blevet overskredet, hvis den er blevet overskredet i mindst tre separate år ud af de forløbne fem år.

Hvis der foreligger mindre end fem års data, kan medlemsstaterne kombinere målekampagner af kortere varighed i den periode af året og på de steder, der er de mest typiske for de højeste forureningsniveauer, med de resultater, der er opnået med oplysninger fra emissionsfortegnelser og modellering, for at afgøre overskridelser af øvre og nedre vurderingstærskel."
Rådets afgørelse

af 8. oktober 2001

om udnævnelse af medlemmerne af udvalget i henhold til EF-traktatens artikel 147

(2001/C 292/01)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 147,

under henvisning til Rådets forordning (EF) nr. 1260/1999 om vedtagelse af generelle bestemmelser for strukturfondene, særlig artikel 49, stk. 1, tredje afsnit(1),

under henvisning til Kommissionens forslag, og

ud fra følgende betragtninger:

(1) I henhold til Rådets afgørelse af 12. oktober 1998 om udnævnelse af ordinære medlemmer af og suppleanter til udvalget for Den Europæiske Socialfond(2) udløber medlemmernes mandat den 22. oktober 2001.

(2) Der skal derfor udnævnes ordinære medlemmer af og suppleanter til udvalget i henhold til EF-traktatens artikel 147 for en ny periode på tre år -

TRUFFET FØLGENDE AFGØRELSE:

Artikel 1

Der udnævnes følgende ordinære medlemmer af og suppleanter til udvalget i henhold til EF-traktatens artikel 147 for perioden fra den 23. oktober 2001 til den 22. oktober 2004:

>TABELPOSITION>

Artikel 2

Denne afgørelse offentliggøres til underretning i De Europæiske Fællesskabers Tidende.

Udfærdiget i Luxembourg, den 8. oktober 2001.

På Rådets vegne

L. Onkelinx

Formand

(1) EFT L 161 af 26.6.1999, s. 38.

(2) EFT L 330 af 28.10.1998, s. 1.
Kommissionens beslutning

af 10. oktober 2001

om ændring af beslutning 94/85/EF for at tillade indførsel af fersk fjerkrækød fra Letland

(meddelt under nummer K(2001) 3017)

(EØS-relevant tekst)

(2001/733/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/494/EØF af 26. juni 1991 om dyresundhedsmæssige betingelser for handel inden for Fællesskabet med fersk fjerkrækød og for indførsel heraf fra tredjelande(1), senest ændret ved direktiv 1999/89/EF(2), særlig artikel 9, stk. 1, og

ud fra følgende betragtninger:

(1) Ved Kommissionens beslutning 94/85/EF(3), senest ændret ved beslutning 2001/299/EF(4), blev der opstillet en liste over tredjelande, hvorfra indførsel af fersk fjerkrækød er tilladt.

(2) Letland har anmodet om tilladelse til at udføre fersk fjerkrækød til Fællesskabet og har givet tilfredsstillende garantier.

(3) En kontrol, som Kommissionens tjenestegrene foretog i Letland i marts 2001, viste, at Letland har tilstrækkeligt velstrukturerede og velorganiserede veterinærtjenester, særlig hvad angår dyresundhed for fjerkræ.

(4) Beslutning 94/85/EF bør derfor ændres for at optage Letland på listen i bilaget dertil. Af hensyn til klarheden bør bilaget udskiftes i sin helhed.

(5) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Bilaget til beslutning 94/85/EF affattes som angivet i bilaget til nærværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 10. oktober 2001.

På Kommissionens vegne

David Byrne

Medlem af Kommissionen

(1) EFT L 268 af 24.9.1991, s. 35.

(2) EFT L 300 af 23.11.1999, s. 17.

(3) EFT L 44 af 17.2.1994, s. 31.

(4) EFT L 102 af 12.4.2001, s. 69.

BILAG

"BILAG

Indførsler fra lande på denne liste skal opfylde de krav, der gælder for dyresundhed og folkesundhed.

>TABELPOSITION>"
Kommissionens beslutning

af 17. oktober 2001

om anden ændring af beslutning 2001/550/EF om mærkning og anvendelse af svinekød i henhold til artikel 9 i Rådets direktiv 80/217/EØF for Spaniens vedkommende

(meddelt under nummer K(2001) 3154)

(EØS-relevant tekst)

(2001/735/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 80/217/EØF af 22. januar 1980 om fællesskabsforanstaltninger til kontrol med klassisk svinepest(1), senest ændret ved akten vedrørende Østrigs, Finlands og Sveriges tiltrædelse, særlig artikel 9, stk. 6, litra g), og

ud fra følgende betragtninger:

(1) De spanske veterinærmyndigheder har anmeldt udbrud af klassisk svinepest i Spanien.

(2) Efter artikel 9, stk. 1, i direktiv 80/217/EØF blev der straks oprettet et iagttagelsesdistrikt og et overvågningsområde omkring de angrebne steder i Spanien.

(3) Der er ved Rådets direktiv 64/433/EØF af 26. juni 1964 om sundhedsmæssige problemer vedrørende handelen med fersk kød inden for Fællesskabet(2), senest ændret ved direktiv 95/23/EF(3), fastsat bestemmelser for anvendelse af et sundhedsmærke på fersk kød.

(4) Efter anmodning fra Spanien vedtog Kommissionen ved beslutning 2001/550/EF(4) en særordning for mærkning og anvendelse af kød fra svin, der er holdt på bedrifter i de overvågningsområder, som er oprettet i provinsen Lérida, og som er slagtet.

(5) Efter anmodning fra Spanien blev beslutning 2001/550/EF ændret ved Kommissionens beslutning 2001/694/EF(5) med det formål at tage hensyn til udviklingen i situationen og at forlænge gyldigheden af de vedtagne foranstaltninger.

(6) Spanien har nu anmodet om en yderligere forlængelse af de i beslutning 2001/550/EF fastsatte foranstaltninger, hvilket nødvendiggør en ændring af nævnte beslutning.

(7) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

1. I artikel 1 i beslutning 2001/550/EF ændres "inden den 11. september 2001" til "inden den 10. oktober 2001".

2. I artikel 6 i beslutning 2001/550/EF ændres "indtil den 15. oktober 2001" til "indtil den 20. november 2001".

Artikel 2

Denne beslutning er rettet til medlemsstaterne.

Udfærdiget i Bruxelles, den 17. oktober 2001.

På Kommissionens vegne

David Byrne

Medlem af Kommissionen

(1) EFT L 47 af 21.1.1980, s. 11.

(2) EFT 121 af 29.7.1964, s. 2012/64.

(3) EFT L 243 af 11.10.1995, s. 7.

(4) EFT L 197 af 21.7.2001, s. 41.

(5) EFT L 246 af 15.9.2001, s. 36.
Kommissionens beslutning

af 10. oktober 2001

om ændring af beslutning 95/233/EF for at tillade indførsel af levende fjerkræ og rugeæg fra Letland

(meddelt under nummer K(2001) 3016)

(EØS-relevant tekst)

(2001/732/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/539/EØF af 15. oktober 1990 om dyresundhedsmæssige betingelser for samhandelen inden for Fællesskabet med fjerkræ og rugeæg samt for indførsel heraf fra tredjelande(1), senest ændret ved Kommissionens beslutning 2000/505/EF(2), særlig artikel 21, stk. 1, og artikel 26, og

ud fra følgende betragtninger:

(1) Ved Kommissionens beslutning 95/233/EF(3), senest ændret ved beslutning 96/619/EF(4), opstilles der lister over tredjelande, hvorfra medlemsstaterne i princippet kan indføre levende fjerkræ og rugeæg, indbefattet strudsefugle og strudseæg.

(2) Letland har anmodet om tilladelse til at udføre levende fjerkræ og rugeæg til EF og har givet de nødvendige garantier.

(3) Af et kontrolbesøg, som Kommissionens tjenestegrene aflagde i Letland i marts 2001, fremgår det, at Letland har tilstrækkeligt velstrukturerede og velorganiserede veterinærtjenester, når det gælder den dyresundhedsmæssige status med hensyn til fjerkræ.

(4) Letland bør derfor optages på listen over tredjelande i beslutning 95/233/EF.

(5) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Bilag I og II til beslutning 95/233/EF affattes som angivet i bilaget til nærværende.

Artikel 2

Denne beslutning er rettet til medlemsstaterne.

Udfærdiget i Bruxelles, den 10. oktober 2001.

På Kommissionens vegne

David Byrne

Medlem af Kommissionen

(1) EFT L 303 af 31.10.1990, s. 6.

(2) EFT L 201 af 9.8.2000, s. 8.

(3) EFT L 156 af 7.7.1995, s. 76.

(4) EFT L 276 af 29.10.1996, s. 18.

BILAG

Bilag I og II affattes således:

"BILAG I

Liste over tredjelande, hvorfra medlemsstaterne tillader indførsel af levende fjerkræ og rugeæg, bortset fra strudsefugle og strudseæg

Ved indførsel fra landene på denne liste skal de relevante dyre- og folkesundhedsmæssige krav være opfyldt.

>TABELPOSITION>

BILAG II

Liste over tredjelande, hvorfra medlemsstaterne tillader indførsel af levende strudsefugle og strudseæg

Ved indførsel fra landene på denne liste skal de relevante dyre- og folkesundhedsmæssige krav være opfyldt.

>TABELPOSITION>"
Kommissionens beslutning

af 15. oktober 2001

om listen over programmer for udryddelse og overvågning af dyresygdomme og listen over kontrolprogrammer med henblik på forebyggelse af zoonoser, hvortil der kan ydes EF-tilskud i 2002

(meddelt under nummer K(2001) 3150)

(2001/729/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 90/424/EØF af 26. juni 1990 om visse udgifter på veterinærområdet(1), senest ændret ved beslutning 2001/572/EF(2), særlig artikel 24, stk. 5, og artikel 32, og

ud fra følgende betragtninger:

(1) Ifølge artikel 3, stk. 2, i Rådets forordning (EF) nr. 1258/1999(3) finansieres programmer for overvågning og udryddelse af dyresygdomme af EUGFL, Garantisektionen. Med henblik på finanskontrollen anvendes artikel 8 og 9 i forordning (EF) nr. 1258/1999.

(2) Ved udarbejdelsen af listen over programmer for udryddelse og overvågning af dyresygdomme, hvortil der kan ydes EF-tilskud i 2002, og fastsættelsen af procentsatsen og beløbet for tilskuddet til de enkelte programmer bør der både tages hensyn til hvert enkelt programs interesse for EF og de disponible bevillinger.

(3) Ved udarbejdelsen af listen over kontrolprogrammer med henblik på forebyggelse af zoonoser, hvortil der kan ydes EF-tilskud i 2002, og fastsættelsen af procentsatsen og beløbet for tilskuddet til de enkelte programmer bør der både tages hensyn til hvert enkelt programs interesse for EF og de disponible bevillinger.

(4) Kommissionen har gennemgået hvert af de programmer, som medlemsstaterne har forelagt, såvel fra et veterinært som fra et finansielt synspunkt.

(5) De programmer, der er opført på listen i denne beslutning, skal senere godkendes enkeltvis.

(6) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

1. EF yder i 2002 tilskud til de programmer for udryddelse og overvågning af dyresygdomme, der er opført i bilag I til denne beslutning.

2. Procentsatsen og EF-tilskuddet som foreslået for hvert af de i stk. 1 nævnte programmer er angivet i bilag I.

Artikel 2

1. EF yder i 2002 tilskud til de kontrolprogrammer med henblik på forebyggelse af zoonoser, der er opført i bilag II til denne beslutning.

2. Procentsatsen og EF-tilskuddet som foreslået for hvert af de i stk. 1 nævnte programmer er angivet i bilag II.

Artikel 3

Denne beslutning er rettet til medlemsstaterne.

Udfærdiget i Bruxelles, den 15. oktober 2001.

På Kommissionens vegne

David Byrne

Medlem af Kommissionen

(1) EFT L 224 af 18.8.1990, s. 19.

(2) EFT L 203 af 28.7.2001, s. 16.

(3) EFT L 160 af 26.6.1999, s. 103.

BILAG I

Liste over programmer for udryddelse og overvågning af dyresygdomme

Foreslået procentsats og EF-tilskud

>TABELPOSITION>

BILAG II

Liste over kontrolprogrammer med henblik på forebyggelse af zoonoser

Foreslået procentsats og EF-tilskud

>TABELPOSITION>
Kommissionens beslutning

af 15. oktober 2001

om listen over programmer for overvågning af TSE, hvortil der kan ydes EF-tilskud i 2002

(meddelt under nummer K(2001) 3151)

(2001/730/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 90/424/EØF af 26. juni 1990 om visse udgifter på veterinærområdet(1), senest ændret ved beslutning 2001/572/EF(2), særlig artikel 24, stk. 5, og

ud fra følgende betragtninger:

(1) Ifølge artikel 3, stk. 2, i Rådets forordning (EF) nr. 1258/1999(3) finansieres programmer for overvågning og udryddelse af dyresygdomme af EUGFL, Garantisektionen. Med henblik på finanskontrollen anvendes artikel 8 og 9 i forordning (EF) nr. 1258/1999.

(2) I Europa-Parlamentets og Rådets forordning (EF) nr. 999/2001 af 22. maj 2001 om fastsættelse af regler for forebyggelse af, kontrol med og udryddelse af visse transmissible spongiforme encephalopatier(4), senest ændret ved forordning (EF) nr. 1326/2001(5), fastsættes der nye regler for kontrol med transmissible spongiforme encephalopatier (TSE) hos kvæg, får og geder.

(3) Ved udarbejdelsen af listen over programmer for overvågning af TSE, hvortil der kan ydes EF-tilskud i 2002, og fastsættelsen af det maksimale tilskud til de enkelte programmer bør der både tages hensyn til hvert enkelt programs interesse for EF og de disponible bevillinger.

(4) Medlemsstaterne har givet Kommissionen alle de oplysninger, der gør det muligt for den at vurdere EF's interesse i at yde tilskud til programmerne for 2002.

(5) De programmer, der er opført på listen i denne beslutning, skal senere godkendes enkeltvis.

(6) Kommissionen har gennemgået hvert af de programmer, som medlemsstaterne har forelagt, såvel fra et veterinært som fra et finansielt synspunkt.

(7) Derfor bør der opstilles en liste over programmer, hvortil der kan ydes EF-tilskud, ligesom der bør fastsættes maksimumsbeløb for sådanne tilskud.

(8) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

1. EF yder i 2002 tilskud til de programmer for overvågning af TSE (BSE og scrapie), der er opført i bilaget til denne beslutning.

2. Det foreslåede maksimumsbeløb, der kan ydes i EF-tilskud til hvert af de i stk. 1 nævnte programmer, er angivet i bilaget.

Artikel 2

Denne beslutning er rettet til medlemsstaterne.

Udfærdiget i Bruxelles, den 15. oktober 2001.

På Kommissionens vegne

David Byrne

Medlem af Kommissionen

(1) EFT L 224 af 18.8.1990, s. 19.

(2) EFT L 203 af 28.7.2001, s. 16.

(3) EFT L 160 af 26.6.1999, s. 103.

(4) EFT L 147 af 31.5.2001, s. 1.

(5) EFT L 177 af 30.6.2001, s. 60.

BILAG

Liste over programmer for overvågning af TSE

Maksimalt EF-tilskud

>TABELPOSITION>